ມຽນມາອາດຈະອະນຸຍາດໃຫ້ ພວກສັງເກດການອາຊ່ຽນ ເຂົ້າໄປໃນປະເທດໄດ້
ມຽນມາ ອາດຈະອະນຸມັດໃຫ້ ພວກນັກສັງເກດການ ກຸ່ມອາຊຽນ ເຂົ້າໄປສັງເກດການເບິ່ງ ການເລືອກຕັ້ງ ຮອບພິເສດໄດ້.
ສະມາຄົມອາຊຽນກ່າວວ່າ ຕົນໄດ້ຮັບຄໍາໝັ້ນສັນຍາຈາກບັນດາເຈົ້າໜ້າທີ່ມຽນມາທີ່ຈະຮັບພິຈາລະນາຢ່າງເອົາຈິງເອົາຈັງອະນຸມັດໃຫ້ສະມາຄົມອາຊຽນ ສົ່ງພວກນັກສັງເກດການຈຸນຶ່ງເຂົ້າໄປສັງເກດການເບິ່ງການເລືອກຕັ້ງຂອງຕົນໄດ້ ກຸ່ມອາຊຽນກ່າວໃນວັນອັງຄານມື້ນີ້ວ່າ ປະທານາທິບໍດີ Thein Sein ແຫ່ງມຽນມາ ໄດ້ໃຫ້ ຄໍາໝັ້ນສັນຍາດັ່ງກ່າວ ໃນການພົບປະກັນທີ່ນະຄອນຫລວງດ້ານການປົກຄອງເນປີດໍຂອງ ປະເທດກັບຄະນະຜູ້ຕາງໜ້າຈຸນຶ່ງພາຍໃຕ້ການນໍາພາຂອງ ດຣ ສຸຣິນ ພິດສຸວັນ ເລຂາທິ ການໃຫຍ່ສະມາຄົມອາຊຽນ ກຸ່ມອາຊຽນກ່າວຕື່ມວ່າ ຜູ້ນໍາທັງສອງໄດ້ເຫັນດີນໍາກັນວ່າ ການເຄື່ອນໄຫວດັ່ງກ່າວນີ້ຈະສົ່ງ ເສີມເຈດຕະນາດີຂອງນາໆຊາດທີ່ວ່າມຽນມາໄດ້ດໍາເນີນການປະຕິຮູບໄປສູ່ລະບອບປະຊາ ທິປະໄຕຫລາຍຢ່າງ ກຸ່ມອາຊຽນກ່າວວ່າ ປະທານາທິບໍດີຂອງມຽນມາຍັງໄດ້ກ່າວຕໍ່ຄະນະຜູ້ຕາງໝ້າຂອງກຸ່ມອາ ຊຽນວ່າ ເລື້ອງບູລິມະສິດທີ່ສຳຄັນສຸດຂອງມຽນມາແມ່ນການສ້າງວຽກການເຮັດ ເພື່ອວ່າ ພົນລະເມືອງຂອງຕົນໃນຈຳນວນເພີ່ມຂຶ້ນ ຈະສາມາດກັບຄືນປະເທດໄດ້ຈາກປະເທດຕ່າງໆ ເຊ່ນ ໄທແລະມາເລເຊຍບ່ອນທີ່ພວກປະຊາຊົນເຫລົ່ານີ້ພາກັນເດີນທາງໄປຊອກຫາວຽກຫາ ການເຮັດນັ້ນ ໃນອັນທີ່ປະກົດວ່າເປັນການຍິນຍອມຕໍ່ກຸ່ມອາຊຽນແມ່ນຮ່ອງຮອຍຄັ້ງຫລ້າສຸດຕິດຕໍ່ກັນມາ ຫລາຍຄັ້ງທີ່ວ່າລັດຖະບານມຽນມາມີຄວາມກະຕື ລືລົ້ນເພື່ອສົ່ງສັນຍານໃນທາງບວກໃຫ້ ໂລກຮູ້ຈັກໂດຍຜ່ານການເລືອກຕັ້ງຮອບພິເສດ ຊຶ່ງທ່ານນາງອອງຊານຊູຈີຜູ້ນໍາຝ່າຍຄ້ານ ຈະເຂົ້າຮ່ວມຊີງເອົາບ່ອນນັ່ງບ່ອນນຶ່ງໃນຈໍານວນ 43 ບ່ອນນັ່ງທີ່ຈະມີຂຶ້ນໃນໄວໆນີ້ ໃນວັນຈັນວານນີ້ ລັດຖະບານມຽນມາ ໄດ້ຍົກເລີກຂໍ້ຈໍາກັດຮັດແຄບຈໍານວນນຶ່ງໃນການຈັດ ແຈງທາງດ້ານການເມືອງພາຍໃນບໍ່ເທົ່າໃດຊົ່ວໂມງຫລັງຈາກພັກສັນນິບາດແຫ່ງຊາດເພື່ອ ປະຊາທິປະໄຕໃນມຽນມ້າຂອງທ່ານນາງອອງຊານຊູຈີຈົ່ມວ່າ ຂໍ້ຈໍາກັດຮັດແຄບດັ່ງກ່າວເປັນ ໄພຂົ່ມຂູ່ຕໍ່ ຄວາມເປັນທໍາໃນການເລືອກຕັ້ງຮອບພິເສດໃນວັນທີ 1 ເມສາຕໍ່ໜ້ານີ້